Masaker v Banskej Štiavnici

Masaker v Banskej Štiavnici sa udial 25. septembra 1944. V polovici septembra partizáni 6. Novobanského oddielu partizánskej brigády Za slobodu Slovanov zaistili asi 400 príslušníkov nemeckej menšiny z Veľkého Poľa, Píly, Sandriku, Žarnovice a previezli ich vlakmi do Banskej Štiavnice. Už počas niekoľkodenného transportu bez dodávok vody a potravín došlo k mnohým úmrtiam. V Banskej Štiavnici boli partizánmi popravení ďalší zaistení ako trest za pokus dostať sa z vagónov. Celkovo zahynulo okolo 80 osôb. Pochovaní sú v hromadnom hrobe na cintoríne pod Novým Zámkom.

 Priebeh 
V polovici septembra partizáni 6. Novobanského oddielu partizánskej brigády Za slobodu Slovanov zaistili asi 400 príslušníkov nemeckej menšiny z Veľkého Poľa, Píly, Sandriku, Žarnovice, ktorí mali vykonávať nútené práce pre účely povstania. Eskortu vykonávali partizáni brigády Za slobodu Slovanov. Zaistení boli vlakom prevezení do Hronskej Dúbravy. Tam boli preložení do vagónov úzkorozchodnej štiavnickej železnice s podlahou pokrytou karbidovým prachom. Počas prepravy zaistení trpeli nedostatkom stravy, vody a vzduchu. 25. septembra večer po celkovo niekoľkodňovom transporte dorazil vlak so zaistenými do Štiavnice.

Časť zaistencov sa zadusila už počas transportu. Pri otváraní vagónov niekoľko mŕtvol vypadlo, časť mužov sa pokúsilo ujsť. Dvaja boli zastrelení pri úteku, tretí bol neskôr chytený a obesený. Za trest bolo 1418 zaistených odvedených do skladu a na rozkaz ppor. Seneša zastrelených. Do jedného z vagónov, kde sa zaisteným podarilo otvoriť dvere, ostraha strieľala a vhodila doň granát. Celkovo bolo zabitých okolo 80 civilistov.

 Dohra 
Po potlačení povstania bol v Kremničke Nemcami popravený vlakvedúci F. Cibula s dvoma rodinnými príslušníkmi pre podozrenie, že z nedbalosti spôsobil udusenie zaistencov vo vlaku.

18. decembra bolo v obci Píla (odkiaľ pochádzala časť zaistených nemeckých civilistov) zastrelených 8 osôb pre podozrenie z účasti na odboji (Marcel Maniak uvádza dátum nemeckej popravy v Píle 23. decembra a 16 mŕtvych).

Nemci údajne plánovali popraviť v Banskej Štiavnici každého desiateho obyvateľa, od čoho upustili na príhovor farára a okresného predsedu HSĽS Františka Jankoviča, ktorý argumentoval, že zločin nespáchali jeho farníci.

Štiavnica sa stala po obsadení Nemcami jedným z oporných bodoch Einsatzkommanda 14 pod velením SS-Obersturmführera Waltra Grossa, ktoré v decembri v lokalite Teplý Potok zavraždilo 22 osôb.

Na mieste hromadného hrobu na cintoríne pod Novým Zámkom stojí pamätník obetiam.

 Zoznam obetí 
Zoznam obetí podľa pamätníka postavenom na hromadnom hrobe na cintoríne pod Novým Zámkom v Banskej Štiavnici:

Priezvisko a meno 1.  ANGLET Johann 2.  ANGLET Josef 3.  ANGLET Laurenz 4.  ANGLET Martin 5.  BALASZ Florian 6.  BALASZ Florian 7.  BALDINUS Paul 8.  BARTOSCH Josef 9.  BELJAN Anton 10.  BRAXATOR FranzALASZ  11.  BRIGANT Thomas 12.  FITZL Gustav 13.  FOLTAN Johann 14.  FOLTAN Johann 15.  GASPAR Andreas 16.  GASPAR Johann 17.  GASPAR Karl 18.  GOZIAN Lukas 19.  GREGER Josef 20.  GREGER Wendelin 21.  GREGUSCH Adolf 22.  GREGUSCH Jakob 23.  GREGUSCH Karl 24.  GREGUSCH Ludwig 25.  GREGUSCH Stefan 26.  GREGUSCH Wendelin 27.  GREGUSCH Alexander 28.  HONIG Michael 29.  HONIG Stefan 30.  JAKAL Jakob 31.  JAKAL Karl 32.  KASTMACHER Franz 33.  KOBES Michael 34.  KOBES Lukas 35.  LACKO Josef 36.  MAK Adolf  37.  MESTER Andreas 38.  MESTER Wendelin 39.  MIKLOSCH Wilhelm 40.  MIRTH Florian 41.  MIRTH Wendelin 42.  MISCHKALE Ignac 43.  ONDRASCH Wendelin 44.  ORAVEC Ignac 45.  PALLER Anton 46.  PALLER Anton 47.  PALLER Johann 48.  PIREK Elza 49.  POLZ Laurenz 50.  PORTL Matias 51.  PORTL Matias 52.  PREKOP Georg 53.  PROMMER Franz 54.  PROMMER Josef 55.  PROMMER Stefan 56.  PROMMER Stefan 57.  SCHMIDALE Emmerich 58.  SCHMIDALE Emmerich 59.  SCHMIDALE Johann 60.  SCHMIDALE Johann 61.  SCHMIDALE Valentin 62.  SCHMEZKO Georg 63.  SCHWARZ Anton 64.  SCHWARZ Johann 65.  SCHWARZ Johann 66.  SCHWARZ Michael 67.  SCHWARZ Stefan 68.  THOMA Paul 69.  TRUBJANSKY Stefan 70.  URBAN Anton 71.  URBAN Josef 72.  URBAN Matias 73.  URBAN Matias 74.  URBAN Stefan 75.  WÄDL Karl 76.  WÄDL Karl 77.  WOSAR Gustav 78.  WOSAR Hermann 79.  ZIMMERMAN Georg

 Referencie 

Kategória:1944 na Slovensku
Kategória:25. september
Kategória:Banská Štiavnica
Banská Štiavnica
Banská Štiavnica
Banská Štiavnica
Banská Štiavnica